Ma ei oska öelda. Ma usun, et iga fraktsioon jaguneb mitmeks. Isegi riikide delegatsioonid jagunevad. Kahtlemata võivad välja lüüa vastavate riikide majandushuvid. Igatahes tugigrupid, toetajate rühmad ulatuvad üle fraktsioonide. Mina käisin Ashrafi laagris koos kolme kolleegiga, kellest üks esindas Saksa vasakpoolseid, teine Isamaad ja Euroopat Taanist ning kolmas minu fraktsiooni  Euroopa Rahvaparteid ja kristlikke demokraate. See on üks vähestest juhtumitest, kus toetus ulatub üle fraktsioonide piiride, mis on PMOI esindajate väga hea lobitöö tulemus. Üks tugevamaid toetajaid on Portugali sotsialist Casaca, kes koos Inglise-oti konservatiivi Stevensoniga juhib Vaba Iraani Sõprade tugirühma. Teine väljapaistev toetaja on Hispaania kristlik demokraat Alejo Vidal-Quadras, kes on parlamendi asepresident. Nii et toetajaid leiab tõepoolest igast fraktsioonist.